Public procurement notice: Voluntary Ex Ante Transparency Notice
Published: 2023-06-20
Buyer: NACIONALNI INŠTITUT ZA JAVNO ZDRAVJE
Country: SI
Contract type: Services
Procedure: Negotiated without a prior call for competition
CPV classification: 72230000: Custom software development services
Estimated value: 190399 EUR
Award criteria: Mixed

Technical requirements: Predmet javnega naročila je vgradnja pregledovalnika vsebine CRPP v lokalne zdravstveno informacijske sisteme.
Projekt se izvaja v okviru Operativnega programa za izvajanje kohezijske politike v programskem obdobju 2014-2020 (v okviru prednostne osi 16. Spodbujanje odprave posledic krize v okviru REACT-EU - ESS), naziv projekta: Nadgradnja CRPP/IH infrastrukture.
CRPP je enotna nacionalna informacijska rešitev za hrambo in izmenjavo zdravstvene dokumentacije na nacionalni ravni. Namenjen je vsem izvajalcem zdravstvene dejavnosti. CRPP ni neposredno dostopen izvajalcem zdravstvene dejavnosti in končnim uporabnikom (zdravstvenim delavcem), temveč se le-ti s CRPP povezujejo preko aplikacijskih vmesnikov, vgrajenih v lokalne zdravstveno informacijske sisteme (ZIS). To pomeni, da je za uporabo CRPP nujna programska prilagoditev lokalnih ZIS.  Razvoj in širitev  funkcionalnosti CRPP zato pomenita spremembe tehničnih karakteristik aplikacijskih vmesnikov, ki se jim morajo lokalni ZIS prilagoditi s spremembo programske kode. Brez tovrstne prilagoditve bi bila uporaba novih funkcionalnosti  nemogoča, nadgradnja centralnega sistema CRPP pa brez učinka.   Nadgradnja ZIS, ki je predmet javnega naročila,  je povezana z obsežno tehnološko nadgradnjo CRPP, ki brez takšne nadgradnje ne bi prinesla koristi za državljane in zdravstveni sistem.
Tehnološka nadgradnja CRPP, zaradi katere je potrebna nadgradnja ZIS,  je financirana s sredstvi EU. Nadgradnja lokalnih ZIS je nujna za realizacijo dejanske uporabnosti in koristi ter za demonstracijo upravičenosti investicije v centralno infrastrukturo.
Izvajalci zdravstvene dejavnosti svoje zdravstveno informacijske sisteme prosto izbirajo na trgu. ZIS  so lastniški sistemi ponudnikov, izvajalci zdravstvene dejavnosti pa so imetniki licenc. Prilagoditev posameznega ZIS lahko tehnično izvede izključno ponudnik, ki je lastnik programske kode. Za posamezni ZIS zato ni konkurence; noben drug ponudnik razen njegovega lastnika nima tehničnih možnosti za izvedbo del, ki so predmet javnega naročila.
Izvajalci zdravstvene dejavnosti nadgradenj ZIS ne plačujejo neposredno, temveč posredno preko plačila ponudnikovih storitev. Javni zdravstveni zavodi imajo zelo omejena oz. nezadostna proračunska sredstva za informatizacijo, zato se soočajo s pomanjkanjem sredstev za razvoj in vzdrževanje ZIS. Tudi če bi javni zavodi razpolagali z zadostnimi finančnimi sredstvi za plačevanje nadgradenj ponudnikom, bi bil seštevek njihovih plačil najverjetneje bistveno večji od zneska, ki bi ga ponudniku prejel v enkratnem znesku od NIJZ kot skrbnika CRPP. Neposredno plačilo v enkratnem znesku je zato bolj gospodarno z vidika porabe javnih sredstev.
Poleg tega bi čakanje na naročila in plačila s strani javnih zavodov bistveno upočasnilo nadgradnje posameznih ZIS in  uvajanje novih funkcionalnosti med uporabnike v javnih zavodih.  Upoštevati je potrebno tudi izredno kratek časovni rok za koriščenje sredstev EU. Skrajni rok za zaključek del je 30.9.2023. V javnih zdravstvenih zavodih v Republiki Sloveniji je prisotnih 5 vodilnih ponudnikov ZIS, ki omogočajo  dostop do CRPP zdravnikom v primarni, specialistični in bolnišnični dejavnosti. Z nadgradnjo 5 vodilnih ZIS se nove funkcionalnosti omogočijo vsem uporabnikom v zdravstvenih domovih in bolnišnicah, kar preko izboljšane informacijske podpore zdravstvene obravnave prinaša koristi pacientom na celotnem območju Republike Slovenije.
Iz zgoraj naštetega sledi, da iz tehničnih razlogov ni konkurence za predmet naročanja (46. člen, točka c) ZJN-3.  Izvajalci: SRC Infonet d.o.o., podjetje za informacijsko svetovanje, inženiring in trgovino, Naklo; LIST družba za računalniški inženiring d.o.o., Ljubljana; Nova Vizija, informacijski inženiring in svetovanje d.d., Žalec; ENDAVA, digitalne rešitve, d.o.o., Ljubljana in PINNA, programske rešitve d.o.o., Maribor, so ednini, ki dejansko lahko izvajajo naloge, ki so predmet javnega naročila. Javno naročilo je mogoče izvesti s pogajanji brez predhodne objave.


Winner: SRC Infonet d.o.o., podjetje za informacijsko svetovanje, inženiring in trgovino
Award value: 190399